Vidám színház kicsiknek

.

Copyright © Keszthelyi Marcsi, 2024

Minden jog fenntartva!

Kiadta az Underground Kiadó Kft.,

9178 Hédervár, Kont István utca 2.

undergroundkiado.hu

ISBN: 978-963-574-654-5

Szöveg © Keszthelyi Marcsi, 2024

Szerkesztő: Kovács Viktor

Korrektúra: Kovács Kitti

A répamese / orosz népmese/

Feldolgozás

Szereplők: Répa (széken ülve, hogy ne lehessen könnyen elmozdítani), Apóka, Anyóka, Peti, Saci, Bodri, Mica-cica, Egérke Mesélő:

Egyszer volt, hol nem volt, volt egyszer egy falucska, ott lakott a cicájával, kutyájával, papuska és mamuska.

Apóka:

Én vagyok a nagyapó, feleségem nagyanyó, két unokánk nyaral nálunk, Bodri kutyám őrzi házunk, Mica-cica jó barátunk, Egérke is megfér nálunk. Kiskertembe répát tettem, öntözgettem, nevelgettem, meg is nőtt a répa mára, főzni viszem a konyhára!

Répa:

Sárgarépa vagyok én, kemény földben élek én, kapaszkodom naphosszat, ember legyen, ki megmozgat!

Apóka:

Húzom, húzom, de nem bírom, meg se mozdul, ki nem fordul!

Mi lesz így az ebédünkkel? Répa nélkül leves sincsen. Anyó!

Gyere, segíts!

Anyóka:

Ejnye, ejnye, Apóka, megizzaszt egy sárgarépa? Húzd a répát, én majd téged, délre főzök ebből néked!

Húzzuk, húzzuk, de nem bírjuk, meg se mozdul, ki nem fordul!

Mi lesz így az ebédünkkel? Répa nélkül leves sincsen! Peti!

Gyere, segíts!

Peti:

Sárgarépa, sárgarépa, kifog rajtad, Apóka? Erős vagyok, meglátjátok, segítséggel kirántjátok!

Húzzuk, húzzuk, de nem bírjuk, meg se mozdul, ki nem fordul!

Mi lesz így az ebédünkkel? Répa nélkül leves sincsen! Saci!

Gyere, segíts!

Saci:

Mit csináltok, Apóka? Földhöz ragadt az a répa? Látom, kell a segítségem, húzlak Peti, húzlak téged!

Húzzuk, húzzuk, de nem bírjuk, meg se mozdul, ki nem fordul!

Mi lesz így az ebédünkkel? Répa nélkül leves sincsen! Bodri!

Gyere, segíts!

Bodri:

Vau, vau, mit látok! Répát húzó családot! Mióta a házat őrzöm, nem volt még ilyen a Földön! Segítek egy kicsit nekik! Kell az erő, megérdemlik!

Húzzuk, húzzuk, de nem bírjuk, meg se mozdul, ki nem fordul!

Mi lesz így az ebédünkkel? Répa nélkül leves sincsen! Mica-cica! Gyere, segíts!

Mica-cica:

Nyau,

nyau,

megéheztem,

tejecskéhez

lenne

kedvem!

Szólítottak, keresgélnek? Kell nekik a segítségem? Megyek, megyek, szaladok! Tejecskét is előbb kapok!

Húzzuk, húzzuk, de nem bírjuk, meg se mozdul, ki nem fordul!

Mi lesz így az ebédünkkel? Répa nélkül leves sincsen!

Egérke! Gyere, segíts!

Egérke:

Ki szólított? Egek ura! Az egész család, jaj de fura! Répát húznak, de nem bírják? Erejük is fogytán már? Szerencse, hogy edzett vagyok! Ezt nézzétek meg, ti nagyok!

Húzzuk, húzzuk, s nem hiába, kifordult a sárgarépa! Amíg élünk, emlegetünk, a nagy erőtől a földre estünk!

Mesélő:

Szégyen ide, szégyen oda! Egérkében volt a csoda! Ennyi volt a répamese, itt a vége, fuss el véle.

Kellékek:

Szereplők jelmezei (répajelmez)

Document Outline

- .

- A répamese / orosz népmese/Feldolgozás

- Az igazmondó juhász /magyar népmese/Feldolgozás

- Fésűs Éva: Kacorlaki macskákFeldolgozás